ຄວາມໝັ້ນຄົງ ດ້ານນິວເຄລຍ ທີ່ບໍ່ເຄັ່ງຄັດ ເປີດຊ່ອງຫວ່າງໃຫ້ ກຸ່ມລັດອິສລາມ ແລະກຸ່ມກໍ່ການຮ້າຍອື່ນໆ 
ການບໍ່ມີໜ້າຂອງຣັດເຊຍ ຢູ່ກອງປະຊຸມສຸດຍອດ ໄດ້ກໍ່ໃຫ້ເກີດມີຫຼາຍຄຳຖາມ ກ່ຽວກັບຄວາມສາມາດ ຂອງ ປະຊາຄົມນາໆຊາດ ທີ່ຈະບໍ່ໃຫ້ວັດຖຸນິວເຄລຍ ຕົກໄປຢູ່ໃນກຳມື ຂອງກຸ່ມຫົວຮຸນແຮງຈັດ.
ບັນດານັກວິເຄາະ ກ່າວວ່າ ການບໍ່ມີໜ້າຂອງຣັດເຊຍ ຢູ່ກອງ ປະຊຸມສຸດຍອດ ດ້ານຄວາມໝັ້ນຄົງ ນິວເຄລຍ ຢູ່ທີ່ນະຄອນຫຼວງ ວໍຊິງຕັນ ໃນສັບປະດານີ້ ໄດ້ກໍ່ໃຫ້ເກີດມີຫຼາຍຄຳຖາມຫຼາຍ ກ່ຽວ ກັບ ຄວາມສາມາດ ຂອງປະຊາຄົມນາໆຊາດ ທີ່ຈະບໍ່ໃຫ້ວັດຖຸ ນິວເຄລຍ ຕົກໄປຢູ່ໃນກຳມື ຂອງກຸ່ມລັດອິສລາມ ແລະ ກຸ່ມກໍ່ ການຮ້າຍອື່ນໆ ກອງປະຊຸມສຸດຍອດດັ່ງກ່າວ ຈະມີກອງປະຊຸມພິເສດ ທີ່ແນເປົ້າ ໝາຍໃສ່ ການສະກັດກັ້ນ ແລະ ການຫລຸດຜ່ອນ ໄພຂົ່ມຂູ່ຈາກ ວັດຖຸນິວເຄລຍ ທີ່ບໍ່ໄດ້ຮັບການປົກປ້ອງ ແຕ່ບັນດານັກວິເຄາະ ມອງເຫັນ ການແຕກຫັກລົງ ຂອງການຮ່ວມມືທາງດ້ານຄວາມໝັ້ນຄົງນິວເຄລຍລະຫວ່າງ ສະຫະລັດ ແລະ ຣັດເຊຍ ທີ່ ພວກເຂົາເຈົ້າ ຄິດວ່າ ອາດເປັນອຸປະສັກ ຕໍ່ຄວາມພະຍາຍາມທີ່ຈະແກ້ໄຂ ເລື້ອງ ໄພຂົ່ມຂູ່ນັ້ນ ທ່ານ Tom Collina ຜູ້ອຳນວຍການ ດ້ານນະໂຍບາຍ ຂອງກອງທຶນ Ploughshares ກ່າວວ່າ ບັນດາປະເທດຈຳນວນນຶ່ງແມ່ນມີຊ່ອງຫວ່າງໃນດ້ານຄວາມໝັ້ນຄົງນິວເຄລຍ ປະກອບ ດ້ວຍ ປາກິສຖານ ແຕ່ຂະໜາດຂອງຄັງອາວຸດນິວເຄລຍທີ່ສະສົມໄວ້ ຂອງຣັດເຊຍ ແລະ ການຂາດແຄນຂໍ້ມູນນັ້ນ ເປັນບັນຫາເຮັດໃຫ້ເກີດຄວາມກັງວົນ ການເກັບສະສົມ ຂອງ ຣັດເຊຍ ແລະສະຫະ ລັດ ຮ່ວມກັນແລ້ວ ແມ່ນປະກອບເປັນ 90 ເປີເຊັນຂອງທາດຢູເຣນຽມ ທີ່ກັ່ນແລ້ວ ໃນລະດັບສູງ ຂອງໂລກ ແລະ ຫຼາຍກວ່າ ເຄິ່ງນຶ່ງຂອງທາດ plutonium ທັງໝົດ ທ່ານ Collina ເວົ້າວ່າ